Document ID: 32009D1004

РЕШЕНИЕ 2009/1004/ОВППС НА СЪВЕТА
от 22 декември 2009 година
за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 29 от него,
като има предвид, че:
(1)
На 27 декември 2001 г. Съветът прие Обща позиция 2001/931/ОВППС за прилагането на специални мерки за борба с тероризма (1).
(2)
На 15 юни 2009 г. Съветът прие Обща позиция 2009/468/ОВППС за актуализиране на Обща позиция 2001/931/ОВППС (2).
(3)
В съответствие с член 1, параграф 6 от Обща позиция 2001/931/ОВППС е необходимо да се извърши основен преглед на списъка на лицата, групите и образуванията, по отношение на които се прилага Обща позиция 2009/468/ОВППС.
(4)
В настоящото решение се съдържат резултатите от извършения от Съвета преглед на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.
(5)
Вследствие на решението на Първоинстанционния съд от 30 септември 2009 г. по дело T-341/07 едно лице не бе включено в списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.
(6)
Съветът също така стигна до заключението, че следва да бъдат изменени данните за една група от списъка.
(7)
Съветът стигна до заключението, че с изключение на лицето, посочено в съображение 5, останалите лица, групи и образувания, по отношение на които се прилагат членове 2, 3 и 4 от Обща позиция 2001/931/ОВППС, са участвали в извършването на терористични действия по смисъла на член 1, параграфи 2 и 3 от Обща позиция 2001/931/ОВППС, че във връзка с тях е било взето решение от компетентен орган по смисъла на член 1, параграф 4 от същата обща позиция, и че към тях следва да продължат да се прилагат специалните ограничителни мерки, предвидени в нея.
(8)
Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва съответно да се актуализира,
ПРИЕ НАСТОЯЩОТО РЕШЕНИЕ:
Член 1
Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, се съдържа в приложението към настоящото решение.
Член 2
Обща позиция 2009/468/ОВППС се отменя в частта, която се отнася за лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.
Член 3
Настоящото решение влиза в деня на публикуването му в Официален вестник на Европейския съюз.
Член 4
Настоящото решение се публикува в Официален вестник на Европейския съюз.
Съставено в Брюксел на 22 декември 2009 година.

Labels: 10
11
15
5